PIELIKUMS Nr.3

JĒKABPILS novada domes

2019.gada 23.maija saistošajiem noteikumiem Nr.5/2019

“Grozījumi 2019.gada 8.februāra saistošajos noteikumos Nr.2/2019

“Par Jēkabpils novada pašvaldības budžetu 2019.gadam””

**Paskaidrojuma raksts**

**Veikt grozījumus pamatbudžeta ieņēmumos (1.pielikums):**

1. Ieņēmumu kods 13.1.0.0. **EUR 81275**. Palielināt budžetu par EUR 81275 no nekustamā īpašuma Bebru ielā 108, Jēkabpilī atsavināšanas ieņēmumiem atbilstoši 28.03.2019. domes lēmumam Nr.104 un Izsoles komisijas 14.05.2019. protokolam Nr.3.
2. Ieņēmumu kods 13.2.0.0. **EUR 35100.** Palielināt ieņēmumus no meža īpašumu realizācijas pēc 28.03.2019. domes lēmuma Nr.77 par meža cirsmu nekustamajā īpašumā “Lakstīgalas” Dignājas pagastā pārdošanu izsolē, Izsoles komisijas 14.05.2019. protokola Nr.4.
3. Ieņēmumu kods 17.2.0.0. EUR **7310.** Palielināt ieņēmumus par EUR 1500 pēcnoslēgtā līguma ar Zemgales Plānošanas reģionu par Valsts Kultūras Kapitāla fonda un Latvijas Valsts mežu finansētās Zemgales kultūras programmas 2019. projekta "Tautas mākslas svētki “Sēlija rotā”” realizāciju. Par EUR 5810 palielināt ieņēmumus Dunavas feldšerpunkta darbībai atbilstoši 09.04.2019. noslēgtajam līgumam Nr.JNP/2-5/19/106 ar Nacionālo veselības dienestu.
4. Ieņēmumu kods 18.6.0.0. EUR **31672.** Iekļaut ieņēmumos EUR 15269 pēc LR Centrālās vēlēšanu komisijas 04.04.2019. lēmuma Nr.32 "Par finansējuma sadalījumu republikas pilsētu un novadu vēlēšanu komisijām 2019. gada Eiropas Parlamenta vēlēšanām”. Par EUR 16403 palielināt ieņēmumus ELFLA un Latvijas Lauku attīstības programmas 2014. līdz 2020. gadam pasākuma “Pamatpakalpojumi un ciematu atjaunošana lauku apvidos” projektam Nr.17-05-A00702-000020 “Ceļa Nr.1-4 “Jaunrozes-Kļavas” pārbūve Jēkabpils novada Ābeļu pagastā”.

**Veikt grozījumus pamatbudžeta izdevumos (1.pielikums):**

1. Funkcionālā kategorija **01.000 Vispārējie valdības dienesti. EUR 15269**. Iekļaut izdevumos EUR 15269 pēc LR Centrālās vēlēšanu komisijas 04.04.2019. lēmuma Nr.32 "Par finansējuma sadalījumu republikas pilsētu un novadu vēlēšanu komisijām 2019. gada Eiropas Parlamenta vēlēšanām”.
2. Funkcionālā kategorija **03.000** **Sabiedriskā kārtība un drošība. EUR 17000.** Palielināt par EUR 17000 finansējumu Rubenes pagasta pārvaldes ugunsdzēsības pasākumu tāmē lietotas ugunsdzēsības automašīnas un tās aprīkojuma iegādei.
3. Funkcionālā kategorija **06.000 Teritoriju un mājokļu apsaimniekošana. EUR 178580.** Par EUR 92370 palielināt izdevumus ELFLA un Latvijas Lauku attīstības programmas 2014. līdz 2020. gadam pasākuma “Pamatpakalpojumi un ciematu atjaunošana lauku apvidos” projektam Nr.17-05-A00702-000020 “Ceļa Nr.1-4 “Jaunrozes-Kļavas” pārbūve Jēkabpils novada Ābeļu pagastā”. EUR 85934 no nekustamo īpašumu realizācijas ieņēmumiem novirzīt pamatlīdzekļu izveidošanas un nepabeigtās būvniecības objektiem atbilstoši iepirkumu rezultātiem. EUR 276 apmērā precizēt izdevumus saimniecisko dienestu ārvalstu darba braucieniem un saimnieciskajiem izdevumiem.
4. Funkcionālā kategorija **07.000 Veselība. EUR 13665.** Par EUR 5810 palielināt izdevumus Dunavas feldšerpunkta uzturēšanai atbilstoši 09.04.2019. noslēgtajam līgumam Nr.JNP/2-5/19/106 ar Nacionālo veselības dienestu. Papildus piešķirt EUR 680 telpu uzturēšanas izdevumiem un darba piederumiem. Piešķirt EUR 6875 telpu pārbūvei, pielāgošanai un aprīkošanai feldšerpunkta vajadzībām Dignājas pagastā pēc 28.02.2019. domes lēmuma Nr.47 “Par feldšerpunkta izveidi Dunavas pagastā un Dignājas pagastā”. Par EUR 300 palielināt izdevumus Rubenes pagasta veselības aprūpes tāmē veļas mazgāšanas automāta iegādei.
5. Funkcionālā kategorija **08.000** **Atpūta, kultūra un reliģija. EUR 1500.** Palielināt izdevumus par EUR 1500 pēcnoslēgtā līguma ar Zemgales Plānošanas reģionu par Valsts Kultūras Kapitāla fonda un Latvijas Valsts mežu finansētās Zemgales kultūras programmas 2019. projekta "Tautas mākslas svētki “Sēlija rotā”” realizāciju.
6. Funkcionālā kategorija **09.000** **Izglītība. EUR 5310.** Par EUR 4840 palielināt Dignājas pamatskolas izdevumu tāmi skolas telpu kosmētiskajam remontam skolas sagatavošanai 2019./2020.mācību gadam. Piešķirt EUR 470 novada izglītības iestādēm pedagoģisko darbinieku pieredzes apmaiņas braucieniem.

**Pašvaldības aizņēmumi**

Pašvaldība plāno saņemt aizņēmumu Valsts kasē ELFLA un Latvijas Lauku attīstības programmas 2014. līdz 2020. gadam pasākuma “Pamatpakalpojumi un ciematu atjaunošana lauku apvidos” ietvaros viena pašvaldības ceļu pārbūvei Ābeļu pagastā EUR **75967** apmērā ar plānoto atmaksas termiņu pieci gadi.